أحرق سراجيف الحشا لاعج الشوق
وجرحّ عزاز الخد وابل دموعي
فرقا الغضي يا صاح زادت على الطوق
قامت تلوعني على غير طوعي
حزت بجوفي وانصرم كل معلوق
صرم العذوق بكف راع الزروعي
لامن ذكرت اللي له الغصن ممشوق
لين وجمال ومثمرٍ به ضلوعي
ضاع الدليل وحل بالقلب طاروق
يرجف من الفرقا ويطرق ضلوعي
وجدى عليهم وجد من فرّ محروق
والنار في جلده لهبها يروعي
يرمي بعمره والعقل منه مدفوق
يبغى النجاة ولا أدركوه الفزوعي
سقوى الى من الوصل لاح ببروق
رويت عروقي واستقامت فروعي
ويزوف في روض الهوى كل زملوق
وارتاح من حسرات قلبٍ جزوعي
ولعتني لا يا بعد كل معشوق
بعدك عذاب وفيه نارٍ تلوعي